open-index/open-wikipedia-markdown huggingface dataset:
Μαρία Άννα Ιωσηφίνα της Βαυαρίας

H **Μαρία Άννα Ιωσηφίνα** (γερμ. *Maria Anna Josepha von Bayern von Wittelsbach,* 7 Αυγούστου 1734 - 7 Μαΐου 1776) από τον Οίκο του Βίττελσμπαχ ήταν κόρη του Εκλέκτορα της Βαυαρίας και Βασιλιά της Βοημίας & Γερμανίας και με τον γάμο της έγινε μαργραβίνη του Μπάντεν-Μπάντεν.

## Βιογραφία
Η *Μαρία Άννα Ιωσηφίνα Αυγούστα* ήταν η τρίτη κόρη του Καρόλου Ζ΄της Αγίας Ρωμαϊκής Αυτοκρατορίας και της Μαρίας Αμαλίας της Αυστρίας, κόρης του Ιωσήφ Α΄ της Αγίας Ρωμαϊκής Αυτοκρατορίας.

## Οικογένεια
Παντρεύτηκε το 1755 τον Λουδοβίκου Γεωργίου του Μπάντεν-Μπάντεν. Δεν απέκτησαν απογόνους.

## Πρόγονοι





## Πηγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans* [*Genealogy up to the fourth degree inclusive of all the Kings and Princes of sovereign houses of Europe currently living*] (in French). Bourdeaux: Frederic Guillaume Birnstiel. 1768. p. 40.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Κατηγορία:Μαργραβίνες του Μπάντεν-Μπάντεν
Λυρίδες

Οι **Λυρίδες** είναι μια βροχή διαττόντων (μετεώρων) που διαρκεί από τις 16 Απριλίου έως τις 26 Απριλίου κάθε χρόνο. Το ακτινοβόλο σημείο τους βρίσκεται στον αστερισμό Λύρα, κοντά στον φωτεινότερο αστέρα αυτού του αστερισμού, τον α Λύρας (κοινώς Βέγας). Η κορύφωση τους παρατηρείται συνήθως γύρω στις 22 Απριλίου κάθε χρόνο. 

Η πηγή της βροχής διαττόντων είναι τα απομεινάρια που προέρχονται από τον μεγάλης περιόδου κομήτη C / 1861 G1 (Θάτσερ). Οι Λυρίδες του Απριλίου αποτελούν την ισχυρότερη ετήσια βροχή μετεώρων από χαλάσματα κομήτη μεγάλης περιόδου, γεγονός που οφείλεται στο ότι, σε σχέση με άλλους παρόμοιους κομήτες μεγάλης περιόδου (200–10.000 χρόνια), ο συγκεκριμένος έχει σχετικά μικρή τροχιακή περίοδο περίπου 415 ετών. Οι Λυρίδες έχουν παρατηρηθεί και αναφερθεί από το 687 π.Χ.. Καμία άλλη μοντέρνα βροχή διαττόντων δεν έχει καταγραφεί από τόσο παλιά στο παρελθόν. 

Η βροχή κορυφώνεται συνήθως γύρω στις 22 Απριλίου και το πρωί της 23ης Απριλίου. Οι μετρήσεις κυμαίνονται συνήθως από 5 έως 20 μετέωρα ανά ώρα, περίπου 10 κατά μέσο όρο. Ως αποτέλεσμα της φωτορύπανσης, οι παρατηρητές στην ύπαιθρο μπορούν να δουν περισσότερα από τους παρατηρητές σε μια πόλη. Νύχτες χωρίς φεγγάρι επιτρέπουν την παρατήρηση περισσότερων μετεώρων. Οι Λυρίδες του Απριλίου έχουν συνήθως φαινόμενο μέγεθος περίπου +2. Ωστόσο, ορισμένα μετέωρα μπορεί να είναι πιο φωτεινά, γνωστά ως "βολίδες ". Αυτά ρίχνουν σκιές για ένα δευτερόλεπτο και αφήνουν πίσω τους καπνίζοντα ίχνη θραυσμάτων που διαρκούν αρκετά λεπτά. 

Περιστασιακά, η βροχή εντείνεται όταν οι πλανήτες κατευθύνουν το ίχνος χαλασμάτων του κομήτη στην πορεία της Γης, ένα γεγονός που συμβαίνει περίπου μία φορά κάθε 60 χρόνια. Αυτό έχει ως αποτέλεσμα ένα ξέσπασμα μετεώρων. Το ίχνος σκόνης του κομήτη έχει ολοκληρώσει μία τροχιά, δηλαδή απελευθερώθηκε κατά την επιστροφή του κομήτη πριν από την τρέχουσα επιστροφή του 1862. Αυτός ο μηχανισμός αντικαθιστά παλαιότερες πεποιθήσεις σύμφωνα με τις οποίες τα ξεσπάσματα μετεώρων οφείλονταν σε ένα σύννεφο σκόνης που κινείται σε τροχιά 60 ετών. Το 1982, ερασιτέχνες αστρονόμοι μέτρησαν 90 Λυρίδες ανά ώρα κατά την κορύφωση και παρόμοια νούμερα παρατηρήθηκαν και το 1922. Μια ισχυρότερη βροχή έως και 700 μετέωρων ανά ώρα εμφανίστηκε το 1803. Ένα ακόμα τέτοιο ξέσπασμα, το παλαιότερο γνωστό, καταγράφηκε στις 23 Μαρτίου του 687 π.Χ. (αναδρομικό Ιουλιανό ημερολόγιο).

## Παραπομπές


Κατηγορία:Βροχές διαττόντων
Λουδοβίκα Καρολίνα Ρατζίβιου

H **Λουδοβίκα Καρολίνα**, πολων. Ludwika Karolina Radziwiłł (27 Φεβρουαρίου 1667 - 25 Μαρτίου 1695) από τον Οίκο του Βίττελσμπαχ ήταν κόρη ευγενούς της Πολωνίας και με τους γάμους της έγινε πρώτα πριγκίπισσα του Βρανδεμβούργου και μετά εκλέκτορας του Παλατινάτου.

## Βιογραφία
Ήταν το μόνο τέκνο του Μπογκούσλαβ Ρατζίβιου, ευγενούς μεγιστάνα στην Πολωνία και της Άννας Μαρίας Ρατζίβιου, κόρης του Γιάνους Ρατζίβιου.

## Οικογένεια
Παντρεύτηκε πρώτα το 1681 τον Λουδοβίκο των Χοεντσόλερν (γιο του Φρειδερίκο Γουλιέλμο, εκλέκτορα του Βρανδεμβούργου), ο οποίος απεβίωσε το 1687 σε ηλικία 19 ετών.

Το 1688 η Λουδοβίκα Καρολίνα έκανε δεύτερο γάμο με τον Κάρολο Γ΄ Φίλιππο των Βίττελσμπαχ, εκλέκτορα του Παλατινάτου και είχε τέκνα:
* Ελισάβετ Αυγούστα Σοφία 1693-1728, παντρεύτηκε τον Ιωσήφ Κάρολο των Βίττελσμπαχ, κόμη του Παλατινάτου-Ζούλτσμπαχ.
* Λεοπολδίνα Ελεονώρα Ιωσηφίνα 1689-1693 απεβ. 4 ετών, Μαρία Άννα 1690-1692 απεβ. 2 ετών, θνησιγενής γιος 1695.

## Πηγές
* Bogusław Radziwiłł (1979) Autobiografia. Warsaw. ISBN 83-06-00033-1.

## Παραπομπές


Κατηγορία:Παλατινές κόμισσες του Νόιμπουργκ
Κατηγορία:Δούκισσες του Μπεργκ
Κατηγορία:Μαργραβίνες του Βρανδεμβούργου
Τερέζα Λουμπομίρσκα

H **Τερέζα Λουμπομίρσκα** (πολων. *Teresa Lubomirska*, 1 Ιανουαρίου 1685 - 6 Ιανουαρίου 1712) από τον Οίκο Λουμπομίρσκι ήταν κόρη του κόμη Λουμπομίρσκι και μεγάλου μαρεσάλη της Πολωνίας και με τον γάμο της έγινε εκλέκτειρα του Παλατινάτου.

## Βιογραφία
Ήταν η πρώτη κόρη του Ιωσήφ Καρόλου Λουμπομίρσκι, μεγάλου μαρεσάλη της Πολωνίας, και της Θεοφίλης Λουδοβίκας Ζασλάβας, κόρης του Βλάντισλαφ Ντόμινικ Ζασλάφσκι, πρίγκιπα στην Πολωνία.

## Οικογένεια
Παντρεύτηκε το 1701 τον Κάρολο Γ΄ Φίλιππο του Παλατινάτου και είχε τέκνα:
* Θεοφίλη Ελισάβετ Φραγκίσκη Φιλικητάτη 1703-1705.
* Άννα Ελισάβετ Θεοφίλη 1709-1712.

## Πηγές
*  https://web.archive.org/web/20171231104334/http://genealogia.grocholski.pl/gd/osoba.php?id=018696

## Παραπομπές


Κατηγορία:Κόμισσες
Κατηγορία:Οίκος του Βίττελσμπαχ
Κατηγορία:Παλατινές κόμισσες του Νόιμπουργκ
Θησαυρός του Κροίσου

Ο **Θησαυρός του Κροίσου**, γνωστός και ως **Θησαυρός της Λυδίας**, είναι το όνομα μιας πολύτιμης συλλογής 363 αντικειμένων που προέρχονται από την εποχή κυριαρχίας του βασιλιά Κροίσου στη Λυδία (560-547 π.χ.). Για χρόνια (1987-1993) ο συγκεκριμένος θησαυρός ήταν θέμα νομικής διαμάχης μεταξύ της Τουρκίας και του Μητροπολιτικού Μουσείου της Νέας Υόρκης, έχοντας κλαπεί στη δεκαετία του 1960 και πωληθεί στο συγκεκριμένο μουσείο.Τελικά επιστράφηκαν στην Τουρκία το 1993 όταν το Μουσείο παραδέχθηκε ότι ήξερε ότι ήταν κλεμμένα, όταν τα αγόρασε.  Το 2006 μετά από μια ανώνυμη καταγγελία, δυο αντικείμενα από τη συλλογή φάνηκαν να λείπουν και να έχουν αντικατασταθεί με ψεύτικα. Σήμερα ο Θησαυρός βρίσκεται στο Αρχαιολογικό Μουσείο του Ουσάκ.

## Το χρονικό της ανακάλυψης και η κατάρα
Το 1965 κάποιοι ντόπιοι ανακάλυψαν τον θησαυρό,σκάβοντας παράνομα, σε ένα χωριό στη δυτική επαρχία Ουσάκ στην Τουρκία. Περιλάμβανε 363 ασημένια και χρυσά αντικείμενα που πήραν το όνομα από τον βασιλιά της Λυδίας, Κροίσο. Γνωστές φήμες αναφέρουν ότι οι 7 άνθρωποι που εμπλέκονται στις ανασκαφές του θησαυρού, πέθαναν με βίαιο τρόπο ή υπέφεραν από μακροχρόνια κακοτυχία.  Οι χωρικοί του Ουσάκ ισχυρίστηκαν σε ένα δημοσιογράφο, ότι ο ένας από τους εσκαφείς έχασε και τους 3 γιους από δολοφονία και αυτοκινιτιστικά δυστυχήματα ενώ ο ίδιος έμεινε παράλυτος και πέθανε,ενώ ένας άλλο που ήταν μπλεγμένος στο σκάψιμο και την ανάσυρση του θησαυρού πήρε διαζύγιο και ο γιος του αυτοκτόνησε. Ο Bayırlar, ο οποίος πούλησε τα αντικείμενα στο εξωτερικό, φέρεται επίσης ότι είχε περάσει τρομερές στιγμές στη ζωή του και πέθανε με πόνο.

## Η δικαστική διαμάχη
Τη δεκαετία του 1970,ο δημοσιογράφος της Boston Globe Ρόμπερτ Τέιλορ και ένας από τους διευθυντές σε ένα μουσείο της Βοστώνης, η Έμιλι Βερμέλ, ισχυρίστηκε ότι 219 κομμάτια αντικειμένων του θησαυρού της Λυδίας είχαν αγοραστεί από το Μητροπολιτικό Μουσείο Τέχνης της Νέας Υόρκης μεταξύ του 1966 και του 1968. Πολλές διαφορετικές κυβερνήσεις στη Τουρκιά προσπάθησαν να επαναπατρίσουν τον θησαυρό.Τελικά, το 1993, μετά από μια  εξαετή δικαστική διαμάχη με το Μητροπολιτικό Μουσείο της Νέας Υόρκης που φαίνεται να κοστίζει στην Τουρκία 25 εκατομμύρια λίρες, τα εκθέματα επαναπατρίστηκαν. Ο Ακμπιαϊκόγλου παραδέχθηκε ότι πούλησε τα εκθέματα για να ξεπληρώσει χρέη τζόγου και καταδικάστηκε σε 13 χρόνια φυλάκισης.

## Παραπομπές


## Εξωτερικοί σύνδεσμοι
* 

Κατηγορία:Λυδία
Κατηγορία:Αρχαιολογικοί τόποι στην Τουρκία
Άννα Σοφία του Παλατινάτου-Τσβάιμπρυκεν-Μπίρκενφελντ

H **Άννα-Σοφία**, γερμ. Anna-Sophia von Wittelsbach (2 Απριλίου 1619 - 1 Σεπτεμβρίου 1680) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν-Μπίρκενφελντ. Έγινε πριγκίπισσα-ηγουμένη στο αββαείο του Κβέντλινμπουργκ.

## Βιογραφία
Ήταν η πρώτη (επιζήσασα κόρη) του Γεωργίου-Γουλιέλμου δούκα του Παλατινάτου-Τσβάιμπρυκεν-Μπίρκενφελτ και της Δωροθέας, κόρης του Όθωνα κόμη του Ζολμς-Ζόννενβαλντε.

Γεννήθηκε στο Μπίρκενφελντ και ακολούθησε εκκλησιαστική σταδιοδρομία. Ορίστηκε πριγκίπισσα-ηγουμένη του αββαείου του Κβέντλινμπουργκ το 1645, διαδεχόμενη τη Δωροθέα-Σοφία των Βέττιν, κόρη του δούκα της Σαξονίας-Βαϊμάρης. Αυτό έγινε την περίοδο του Τριακονταετούς Πολέμου, ο οποίος τελείωσε το 1648. Η μικρή της επικράτεια υπέφερε από την εισβολή του Σουηδικού στρατού. Η Άννα-Σοφία Α΄ ήλθε συχνά σε διαφωνία με τον Ιωάννη-Γεώργιο Β΄ εκλέκτορα της Σαξονίας και το συμβούλιο της πόλης του Κβέντλινμπουργκ. 

Απεβίωσε 61 ετών και τη διαδέχθηκε η Άννα Σοφία Β΄ του Κβέντλινμπουργκ, κόρη του λαντγκράβου της Έσσης-Ντάρμστατ.

## Πρόγονοι





## Πηγές
* Svensson, Lars G.: Die Geschichte der Bibliotheca Bipontina, Institut für Pfälzische Geschichte und Volkskunde, 2002, p. 127

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Κατηγορία:Ηγούμενες του Κβέντλινμπουργκ
Ευθύγραμμη ομαλά μεταβαλλόμενη κίνηση

Η **ευθύγραμμη ομαλά μεταβαλλόμενη κίνηση** είναι το είδος της κίνησης, στο οποίο η τροχιά είναι ευθεία και η ταχύτητα μεταβάλλεται με τον ίδιο ρυθμό σε ίσους χρόνους. Στην ευθύγραμμη ομαλά μεταβαλλόμενη κίνηση το κινητό σώμα επιταχύνει με σταθερό ρυθμό. 

## Δείτε επίσης
* Ευθύγραμμη ομαλή κίνηση
* Ευθύγραμμη ομαλά επιταχυνόμενη κίνηση
* Ευθύγραμμη ομαλά επιβραδυνόμενη κίνηση
* Μεταφορική κίνηση

## Παραπομπές

Κατηγορία:Κινηματική
Ελισάβετ Ιωάννα του Φέλντεντς

H **Ελισάβετ-Ιωάννα**, γερμ. Elisabeth-Johanna von Pfalz-Veldenz von Wittelsbach (22 Φεβρουαρίου 1653 - 5 Φεβρουαρίου 1718) από τον Οίκο του Βίττελσμπαχ ήταν κόρη του δούκα του Παλατινάτου-Φέλντεντς και με τον γάμο της έγινε βιλντ- και ρινεγκραβίνα του Ζαλμ-Κύρμπουργκ.

## Βιογραφία
Ήταν η δεύτερη κόρη του Λεοπόλδου-Λουδοβίκου δούκα του Παλατινάτου-Φέλντεντς και της Αγάθης-Χριστίνας, κόρης του Φιλίππου-Βόλφγκανγκ κόμη του Χάναου-Λίχτενμπεργκ.

## Οικογένεια
Παντρεύτηκε το 1669 τον Ιωάννη ΙΑ΄ βιλντ- και ρινεγκράβου του Ζαλμ-Κύρμπουργκ (1635-1688). Δεν απέκτησε απογόνους. 

## Πηγές
* Winfried Dotzauer: Geschichte des Nahe-Hunsrück-Raumes von den Anfängen bis zur Französischen Revolution, Franz Steiner Verlag, Stuttgart, 2001, ISBN 3-515-07878-9, p. 364

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες παλατινές κόμισσες
Δωροθέα Αικατερίνη του Παλατινάτου-Μπίρκενφελντ-Μπίσβαϊλερ

H **Δωροθέα-Αικατερίνη**, γερμ. Dorothea-Catherine von Birkenfeld-Bischweiler von Wittelsbach (3 Ιουλίου 1634 - 7 Δεκεμβρίου 1715) από τον Οίκο του Βίττελσμπαχ ήταν κόρη του δούκα του Παλατινάτου-Μπίρκενφελτ-Μπίσβαϊλερ και με τον γάμο της έγινε κόμισσα του Νάσσαου-Ότβαϊλερ.

## Βιογραφία
Ήταν η πρώτη κόρη του Χριστιανού Α΄ δούκα του Παλατινάτου-Μπίρκενφελντ-Μπίσβαϊλερ και της Μαγδαληνής-Αικατερίνης των Βίττελσμπαχ, κόρης του Ιωάννη Β΄ δούκα του Παλατινάτου-Τσβάιμπυκεν.

## Οικογένεια
Παντρεύτηκε το 1649 τον Ιωάννη-Λουδοβίκο κόμη του Νάσσαου-Ότβαϊλερ και είχε τέκνα:
* Φρειδερίκος-Λουδοβίκος 1651-1728, κόμης του Νασάου-Ότβαϊλερ.
* Άννα-Αικατερίνη 1653-1731, παντρεύτηκε τον Ιωάννη-Φίλιππο Β΄ βίλντ- και ρίνε-γκραβο του Ζαλμ-Ντάουν.
* Βόλραντ 1656-1705.
* Κάρολος-Ζήγκφρηντ 1659-1679, απεβίωσε 20 ετών.
* Λουδοβίκος 1661-1699, παντρεύτηκε τη Λουίζα-Αμαλία κόμισσα του Χόμε.
* Λουίζα 1662-1741.
* Μαυρίκιος 1664-1666 απεβ. 2 ετών, Χριστιανός-Λουδοβίκος 1650 απεβ. νήπιο.

## Πρόγονοι





## Πηγές
* Fried Köllner: Geschichte des vormaligen Nassau-Sarbrück'schen Landes und seiner Regenten, pp. 337, 340 ff

## Παραπομπές


Κατηγορία:Οίκος του Βίττελσμπαχ
Κατηγορία:Κόμισσες του Νάσσαου
Κατηγορία:Γερμανίδες κόμισσες
Μαγδαληνή Κλαυδία του Παλατινάτου-Τσβάιμπρυκεν-Μπίρκενφελντ-Μπίσβαϊλερ

H **Μαγδαληνή-Κλαυδία**, γερμ. Magdalena-Claudia von Pfalz-Zxeibrücken-Birkenfeld-Bischweiler von Wittelsbach (16 Σεπτεμβρίου 1668 - 28 Νοεμβρίου 1704) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν-Μπίρκενφεντ και με τον γάμο της έγινε κόμισσα του Χάναου-Μύντσενμπεργκ.

## Βιογραφία
Ήταν η πρώτη κόρη του Χριστιανού Β΄ δούκα του Παλατινάτου-Τσβάιμπρυκεν-Μπίρκενφελντ-Μπίσβαϊλερ και της Αικατερίνης-Αγάθης κόμισσας του Ράππολσταϊν.

## Οικογένεια
Παντρεύτηκε το 1689 τον Φίλιππο-Ράινχαρντ κόμη του Χάναου-Μύντσενμπεργκ και είχε τέκνα:
* Αικατερίνη-Μαγδαληνή 1695, ένα θνησιγενές 1691, άλλο θνησιγενές 1693.

## Πρόγονοι





## Πηγές
* Reinhard Dietrich: Die Landesverfassung in dem Hanauischen = Hanauer Geschichtsblätter, vol. 34, Hanau, 1996. ISBN 3-9801933-6-5
* Rudolf Lenz: Katalog der Leichenpredigten und sonstigen Trauerschriften in der Hessischen Landes- und Hochschulbibliothek Darmstadt = Marburger Personalschriftenforschungen, vol. 11, Sigmaringen, 1990
* Rudolf Lenz: Katalog der Leichenpredigten und sonstigen Trauerschriften in der Universitätsbibliothek Gießen = Marburger Personalschriftenforschungen, vol. 15, Sigmaringen, 1994

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Μπασέντζι

μικρογραφία|Ένα τυπικό μπασέντζι
Το **Μπασέντζι** είναι φυλή κυνηγετικού σκύλου. Προέρχεται από την κεντρική Αφρική και έχουν βρεθεί στη Λιβύη ιερογλυφικά που το απεικονίζουν. Οι περισσότεροι σύλλογοι σκυλιών στον αγγλόφωνο κόσμο κατατάσσουν το μπασέντζι στην ομάδα των κυνηγετικών σκυλιών και συγκεκριμένα στην ομάδα των κυνηγόσκυλων. Η Διεθνής Ομοσπονδία Κυνολογίας κατατάσσει τη φυλή στην πέμπτη ομάδα της (σπιτς και πρωτόγονες φυλές).

Το μπασέντζι παράγει έναν ασυνήθιστο ήχο που μοιάζει με τον λαρυγγισμό (αυτός ο ήχος του μπασέντζι ονομάζεται συνήθως μπαρού), λόγω του ασυνήθιστου σχήματος του λάρυγγα του μπασέντζι. Αυτό το χαρακτηριστικό έχει δώσει στο μπασέντζι το παρατσούκλι "το σκυλί που δεν γαβγίζει".

Το όνομα της φυλής προέρχεται από το ονοματικό σύνολο  (μετάφραση: "σκυλιά του χωρικού") της γλώσσας Λινγκάλα του Κονγκό.

## Χαρακτηριστικά εμφάνισης
Το μέγεθος του μπασέντζι είναι από μικρό ως μεσαίο. Το ύψος των ενήλικων αρσενικών φτάνει ως τα 43cm και των θηλυκών ως τα 40cm. Τα αρσενικά σε βάρος φτάνουν μέχρι τα 11 κιλά ενώ στις θηλυκές το βάρος κυμαίνεται από τα 9,5 μέχρι τα 10 κιλά.

Έχουν μακριά πλακουτσωτή μύτη, δυνατά πόδια και κοντή φουντωτή ουρά που κοιτά προς το κεφάλι. Το χρώμα τους μπορεί να είναι καφέ-άσπρο, μαύρο-καφέ-άσπρο, μαύρο-άσπρο κι άλλοι συνδυασμοί.

## Παραπομπές

Κατηγορία:Φυλές σκύλων
Κατηγορία:Φυλές σκύλων της Διεθνούς Κυνολογικής Ομοσπονδίας
Ερριέττα Μέντελ

H **Ενριέττε Μέντελ** (γερμ. *Henriette Mendel*, 31 Ιουλίου 1833 - 12 Νοεμβρίου 1891) από τον Οίκο του Μέντελ ήταν ηθοποιός και έγινε η πρώτη (μοργανατική) σύζυγος του Λουδοβίκου Γουλιέλμου, διαδόχου του Δούκα εν Βαυαρία, ως *Ερριέττα, Βαρόνη του Βάλλερζεε*.

## Βιογραφία
Η *Αουγκούστε Ενριέττε* ήταν κόρη του Άνταμ Μέντελ και της Άννα Σοφί Μύλλερ. Λέγεται ότι η οικογένειά της είχε Εβραϊκή καταγωγή, πάντως μετά από αιώνες είχαν γίνει Προτεστάντες. Έγινε ηθοποιός στο "Θέατρο της Αυλής του Μεγάλου Δούκα της Έσσης". 

Ο Λουδοβίκος Γουλιέλμος ήταν ο πρωτότοκος γιος του Δούκα στη Βαυαρία και εξάδελφος του Μαξιμιλιανού Β΄ της Βαυαρίας. Η αδελφή του Ελισάβετ είχε παντρευτεί τον Φραγκίσκο Ιωσήφ της Αυστρίας. Ωστόσο έκανε σχέση με την Ενριέττε και απέκτησαν μία νόθη κόρη το 1858, τη Μαρία. Όταν η Ενριέττε έμεινε πάλι έγκυος, κανονίστηκε ένας γάμος. Επειδή ο γάμος θα ήταν μοργανατικός, ο Λουδοβίκος Γουλιέλμος παραιτήθηκε από τη διαδοχή (9 Μαρτίου 1859) και δύο μήνες μετά γεννήθηκε ο γιος τους. Στην Ενριέττε δόθηκε ο τίτλος της *βαρόνης του Βάλλερζεε* (19 Μαΐου 1859) και ο γάμος έγινε στο Άουγκσμπουργκ της Βαυαρίας (28 Μαΐου 1859). Τα παιδιά έλαβαν τον τίτλο του *βαρόνου/βαρόνης του Βάλλερζεε* και η Ερριέττα έπρεπε για τον γάμο να γίνει Καθολική.

Ο γιος τους απεβίωσε λίγους μήνες μετά (1 Αυγούστου 1859) και η Ενριέττε το 1891 σε ηλικία 58 ετών από καρκίνο της μήτρας. Τον επόμενο χρόνο ο Λουδοβίκος Γουλιέλμος παντρεύτηκε την Μπάρμπαρα Αντονί Μπαρτ. 

## Οικογένεια
Παντρεύτηκε το 1859 τον Λουδοβίκο Γουλιέλμο, Δούκα εν Βαυαρία, και είχε τέκνα:
* Μαρία Λουίζα (1858 - 1940), παντρεύτηκε πρώτα τον Γκέοργκ Λάρις, Κόμη του Μέννιχ, μετά τον Όττο Μπρουκς και μετά τον Ουίλλιαμ Χ. Μάιερς.
* Κάρολος Εμμανουήλ (9 Μαΐου - 1 Αυγούστου 1859).

## Παραπομπές


## Πηγές
* Countess Marie Larisch, My Past, G. P. Putnam's Sons, New York & London, 1913. Ghostwritten by Maude Mary Chester ffoulkes
* Brigitte Sokop, Jene Gräfin Larisch, Böhlau, Wien 1985, 4. ed., 2006, ISBN 3-205-77484-1

## Εξωτερικοί σύνδεσμοι
* 

Κατηγορία:Μοργανατικοί γάμοι
Κατηγορία:Γερμανίδες βαρώνισσες
Λιμνοθάλασσα Σάσικ

μικρογραφία|297x297εσ|Ακτές λιμνοθάλασσας Σάσικ
Η **Λιμνοθάλασσα Σάσικ** ή **Κούντουκ** (Ουκρανικά: Сасик, Кундук, Ρουμανικά: *Limanul Sasic, Conduc,* Τουρκικά: *Sasık Gölü, Kunduk Gölü)* είναι λιμνοθάλασσα στη νότια Ουκρανία κοντά στο Δέλτα του Δούναβη.Πρόκειται για μια περιοχή υγροτόπων που είναι καταχωρημένη στο Ραμσάρ και είναι σημαντική για τη μετανάστευση και την αναπαραγωγή πουλιών της περιοχής. Περίπου 25.000 ζευγάρια πουλιών υγροτόπων κάνουν τις φωλιές τους εκεί και η εποχιακή συσσώρευση τους είναι έως και 100.000.

Η περιοχή της λιμνοθάλασσας είναι 215 τ.χλμ και το βάθος της φτάνει τα 3,3 μ..Μέχρι το 1978, η λιμνοθάλασσα χωρίζονταν σε δύο μέρη:την περιοχή του βόρειου υφάλμυρου νερού, συμπεριλαμβανομένων των ποταμών Κογκαλνίκ και Σαράτα, και μια νότια θαλάσσια περιοχή.Η λιμνοθάλασσα διαχωρίστηκε από τη θάλασσα με αμμόλοφο πλάτους 0,5 χλμ..

## Φράγμα και επιπτώσεις
αριστερά|μικρογραφία|291x291εσ|Ψάρεμα στο παράκτιο τμήμα των εκβολών, στην περιοχή του φράγματος
Το 1978 κατασκευάστηκε ένα φράγμα από σκυρόδεμα στην άμμο και η λιμνοθάλασσα συνδέθηκε με τον Δούναβη μέσω ενός καναλιού, μέσα από το οποίο νερά κατέληγαν στη λιμνοθάλασσα. Αυτό όμως, έχει αλλάξει αρνητικά την αλατότητα στη λιμνοθάλασσα. Αυτό και η διαταραχή από ψυχαγωγικές και εμπορικές αλιευτικές δραστηριότητες επηρέασε τον βιότοπο για τα άγρια πτηνά.
[μικρογραφία|299x299εσ|Ακτές στην κορυφή των εκβολών, περιοχή του χωριού [Χλιμπόκαγιε]]
Ο στόχος αυτού του σοβιετικού φράγματος ήταν να μετατρέψει τη λιμνοθάλασσα σε μια λίμνη γλυκού νερού με σκοπό την άρδευση κοντινών περιοχών. Παρά τις προσπάθειες που καταβλήθηκαν, η δεξαμενή δεν έγινε πλήρως γλυκού νερού (δεδομένου ότι τα αποθέματα αλατιού στα ιζήματα βυθού ήταν πολύ υψηλότερα από τα προβλεπόμενα). Η χρήση νερού από τη λιμνοθάλασσα Σάσικ είχε ως αποτέλεσμα την αλάτωση περίπου 30.000 εκταρίων γης, με σχετικές επιζήμιες επιπτώσεις στις καλλιέργειες και την ανοργανοποίηση των υπόγειων υδάτων και των πηγαδιών. Επιπλέον, μετά την αφαλάτωση μία φορά κάθε λίγα χρόνια στις εκβολές υπάρχει ανθοφορία νερού (εκρηκτική αναπαραγωγή μονοκυτταρικών φυκών), η οποία οδηγεί στην ασφυξία των ψαριών.Το έργο του φράγματος επέφερε οικολογική, κοινωνική και οικονομική καταστροφή. 

Μια στατιστική του 2007 ανέφερε ότι η λιμνοθάλασσα είχε γίνει πολύ επικίνδυνη για κολύμπι λόγω ρύπανσης, συμπεριλαμβανομένων των φυτοφαρμάκων και των βαρέων μετάλλων. Το νερό περιγράφεται ως πρασινωπό με δυσάρεστη μυρωδιά. Πολλοί τώρα προτείνουν να σπάσει το φράγμα και να επανασυνδεθεί η λίμνη με τη θάλασσα.

## Πηγές
# "Sasyk Lake"
# "Women Transform the Mainstream" 
# "Information Sheet on Ramsar Wetlands: Sasyk Lake"
# . "Tatarbunary, Odessa Oblast, Ukraine – Partner visit to Mama-86 and Vozrozhdeniye in the frame of the Empowerment & Local Action/MFS Program"
#  "Give Sasyk back to the sea!"

## Εξωτερικοί σύνδεσμοι
* 

Κατηγορία:Αλμυρές λίμνες
Κατηγορία:Λίμνες της Ευρώπης
Κατηγορία:Γεωγραφικοί σχηματισμοί της Ουκρανίας
Ελισάβετ Μαρία της Βαυαρίας (1874-1957)

:*Να μη συγχέεται με τη 2η εξαδέλφη της [[Ελισάβετ Μαρία της Βαυαρίας]].*

H **Ελισάβετ Μαρία** (γερμ. *Elisabeth Maria von Bayern von Wittelsbach*, 8 Ιανουαρίου 1874 - 4 Μαρτίου 1957) από τον Οίκο του Βίττελσμπαχ ήταν κόρη του πρίγκιπα της Βαυαρίας και με τον γάμο της έγινε κόμισσα του Ζέεφρηντ & Μπούττενχαϊμ.

## Βιογραφία
Η *Ελισάβετ Μαρία Αυγούστα* ήταν η πρώτη κόρη του Λεοπόλδου της Βαυαρίας και της Γκίζελας των Αψβούργων-Λωρραίνης, κόρης του Φραγκίσκου Ιωσήφ της Αυστρίας.

## Οικογένεια
Παντρεύτηκε το 1893 τον Όθωνα, Κόμη του Ζέεφρηντ αουφ Μπούττενχαϊμ, και είχε τέκνα:
* Γκίζελα (4 - 19 Ιανουαρίου 1895).
*Ελισάβετ (1897 - 1975).
* Αυγούστα (1899 - 1978), παντρεύτηκε τον Αδαλβέρτο της Βαυαρίας.
* Μαρία Βαλερία (1901 - 1972), παντρεύτηκε τον Γουλιέλμο Όθωνα του Ρήντεμανν (1903-1940).
* Φραγκίσκος Ιωσήφ (1904 - 1969), Κόμης του Ζέεφρηντ αουφ Μπούττενχαϊμ, Κύριος του Χάγκενμπαχ.

## Πρόγονοι





## Πηγές
* Martha Schad: "Kaiserin Elisabeth und ihre Töchter", München (1997), ed. Langen-Müller, 147 pages, ISBN 3-7844-2665-4 / 143. ed. Piper, München (1999), 200 pages, ISBN 3-492-22857-7.
* Die Wittelsbacher. Geschichte unserer Familie. Adalbert, Prinz von Bayern. Prestel Verlag, München, (1979). Prestel Verlag 2005 edition: 462 pages and 100 illustr. ISBN 978-3-7913-3505-6 .

## Παραπομπές


Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Pegging

Το pegging είναι η σεξουαλική πρακτική κατά την οποία μία γυναίκα εκτελεί πρωκτικό σεξ μέσω της διείσδυσης στον πρωκτό ενός άνδρα με ένα στράπον ντίλντο. Η πρακτική αυτή μπορεί επίσης να συνοδεύεται με τον ερεθισμό των αρσενικών γεννητικών οργάνων.    
[εναλλ.=|μικρογραφία|292x292εσ|Μία γυναίκα εκτελεί τη πρακτική του pegging σε έναν [Άνδρας|άνδρα, σε στάση doggy style.]]

Όσον αφορά τη σωματική ευχαρίστηση, τα θηλυκά γεννητικά όργανα μπορεί να ερεθίζονται απευθείας από τη βάση του ντίλντο, ή από κολπική διείσδυση στη περίπτωση του διπλού στράπον. Η γυναίκα μπορεί να χρησιμοποιήσει έναν δευτερεύων δονητή, ανάμεσα στο ντίλντο και τα γεννητικά της όργανα. Οι άνδρες μπορεί να βρουν τον ερεθισμό του πρωκτού, του ορθού και ιδιαίτερα του προστάτη, απολαυστικό. Κατά τη διάρκεια του πρωκτικού σεξ, η αρσενική ευχαρίστηση μπορεί να προέλθει από τον προστάτη, το οποίο είναι ικανό να οδηγήσει σε οργασμό και εκσπερμάτιση. 

## Παραπομπές


Κατηγορία:Σεξουαλικές πράξεις
Κατηγορία:BDSM ορολογία
Κατηγορία:Πρωκτικός ερωτισμός
Βαρβάρα Αντωνία Μπαρτ

H **Βαρβάρα Αντωνία**, γερμ. Barbara Antonie Barth (1871 - 1956) ήταν η δεύτερη σύζυγος του Λουδοβίκου Γουλιέλμου, διαδόχου δούκα στη Βαυαρία.

## Βιογραφία
Ήταν ηθοποιός. Ο Λουδοβίκος Γουλιέλμος, διάδοχος δούκας στη Βαυαρία, από τη σχέση του με την ηθοποιό Ερριέττα Μέντελ απέκτησε μία κόρη και όταν η Ερριέττα έμεινε πάλι έγκυος, παραιτήθηκε των δικαιωμάτων του και την παντρεύτηκε μοργανατικά. Αυτή απεβίωσε το 1891 και το επόμενο έτος έκανε δεύτερο γάμο με τη Βαρβάρα Αντωνία. Εκείνος ήταν 62 και αυτή 21 ετών. Τρεις μέρες ποριν τον γάμο της αναγορεύτηκε ευγενής, λαμβάνοντας τον τίτλο της Κυρίας (βαρώνης) του Μπάρτολφ (*Frau von Bartolf*). Διαζεύχθηκαν μετά από 21 χρόνια γάμου το 1913. Ο Λουδοβίκος Γουλιέλμος απεβίωσε το 1920 (89 ετών) και η δεύτερη σύζυγός του το 1956 (85 ετών).

## Οικογένεια
Παντρεύτηκε το 1892 τον Λουδοβίκο Γουλιέλμο του Βίττελσμπαχ, διάδοχο δούκα στη Βαυαρία. Δεν απέκτησαν απογόνους και διαζεύχθηκαν το 1913.

## Πηγές
* Marek, Miroslav. "A listing of descendants of the House of Pfalz-Zweibrücken-Birkenfeld". Genealogy.EU

## Παραπομπές


Κατηγορία:Γερμανοί ηθοποιοί
Κατηγορία:Βαυαροί
Ελισάβετ Καρλόττα του Παλατινάτου (1597-1660)

H **Ελισάβετ-Καρλόττα**, γερμ. Elisabeth-Charlotte von Pfalz von Wittelsbach (19 Νοεμβρίου 1597 - 26 Απριλίου 1660) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τον γάμο της έγινε εκλέκτορας του Βρανδεμβούργου.

## Βιογραφία
Ήταν η τρίτη κόρη του Φρειδερίκου Δ΄ εκλέκτορα του Παλατινάτου και της Λουίζας-Γιουλιάνας των Νάσσαου, κόρης του Γουλιέλμου Α΄ πρίγκιπα της Οράγγης & κυβερνήτη της Ολλανδίας, Ζηλανδίας, Ουτρέχτης & Φρήσλαντ.

## Οικογένεια
Παντρεύτηκε το 1616 τον Γεώργιο-Γουλιέλμο των Χοεντσόλερν εκλέκτορα του Βρανδεμβούργου και είχε τέκνα:
* Λουίζα-Καρλόττα 1617-1676, παντρεύτηκε τον Ιάκωβο των Κέττλερ δούκα της Κουρλάνδης & Σαμιγκάλια.
* Φρειδερίκος-Γουλιέλμος 1620-1688, εκλέκτορας του Βρανδεμβούργου.
* Χέντβιχ-Σοφία 1623-1683, παντρεύτηκε τον Γουλιέλμο ΣΤ΄ λάντγκραβο της Έσσης-Κάσσελ.

## Πηγές
* Ernst Daniel Martin Kirchner: Die Kurfürstinnen und Königinnen auf dem Throne der Hohenzollern, 2. Teil: Die letzten acht Kurfürstinnen, Berlin 1867, S. 182-220 (mit Portrait Elisabeth Charlottes von der Pfalz).
* Erdmannsdörfer: Elisabeth Charlotte von der Pfalz. In: Allgemeine Deutsche Biographie (ADB). Band 6, Duncker & Humblot, Leipzig 1877, S. 15 f.

## Πρόγονοι





## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες της Γερμανίας
Κατηγορία:Πριγκίπισσες τoυ Παλατινάτου
Κατηγορία:Εκλέκτειρες του Βρανδεμβούργου
Κατηγορία:Δούκισσες της Πρωσίας
Ερριέττα Μαρία του Παλατινάτου

H **Ερριέττα Μαρία**, (γερμ. *Henriette Maria*, 17 Ιουλίου 1626 - 18 Σεπτεμβρίου 1651) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τον γάμο της έγινε *Κα Ρακούτσι*.

## Βιογραφία
Ήταν η τρίτη κόρη του Φρειδερίκου Ε΄ του Παλατινάτου & βασιλιά της Βοημίας και της Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας.

## Οικογένεια
Παντρεύτηκε το 1651 τον Σιγισμούνδο Ρακούτσι, αδελφό του Γεώργιου Β΄ Ρακούτσι, πρίγκιπα της Τρανσυλβανίας. Δεν απέκτησαν απογόνους.

## Πρόγονοι





## Παραπομπές


## Πηγές
* Purcell, Brennan C. (2003), The Winter King: Frederick V of the Palatinate and the Coming of the Thirty Years' War, London: Ashgate, ISBN 0-7546-3401-9

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Άνω Σορβική γλώσσα

Η Άνω Σορβική είναι μία μειονοτική γλώσσα που ομιλείται από τους Σόρβους στην κεντρική Ευρώπη, και συγκεκριμένα στην ανατολική Γερμανία, στη Σαξονία. Ανήκει στη γλωσσική ομάδα των Δυτικών Σλαβικών, μαζί με τα Κάτω Σόρβικα, τα Τσέχικα, τα Σλοβάκικα, τα Πολωνικά και τα Κασουβικά.

## Ιστορία
Η ιστορία της Άνω Σορβικής στη Γερμανία άρχισε με τις μετακινήσεις Σλαβικών φύλων κατά τη διάρκεια του 6ου αιώνα μ.Χ. Τον 12ο αιώνα υπήρχε μία πληθώρα αγροτικών Γερμανικών πληθυσμών από τη Φλαμανδία, τη Σαξονία, τη Θουριγγία και τη Φραγκονία, που οδήγησε στη μείωση της Σλάβικης επιρροής στην περιοχή. Αυτή η ανατολική επέκταση οδήγησε, φυσικά, σε μία σταδιακή μείωση της Σορβικής γλώσσας στις συγκεκριμένες περιοχές. Επιπρόσθετα, στη Σαξονία, η Σόρβικη γλώσσα ήταν θεσμοτεθημένα υποδεέστερη από τη Γερμανική. Κάποιες επιπρόσθετες απαγορεύσεις εισήχθησαν: το 1293, όπου τα Σορβικά απαγορεύτηκαν στη Βέρνη, το 1327 απαγορεύτηκαν στη Λειψία και στο Τσβικάου, και το 1424 απαγορεύτηκαν και στη Μέισεν. Πολλές φορές μάλιστα οι ομιλητές των Σορβικών δεν μπορούσαν να εργασθούν, και στη θέση τους προτιμόντουσαν Γερμανόφωνοι.

Άλλες περιοχές όπως η Λουσατία, δεν επηρεάσθηκαν τόσο πολύ από τους νέους Γερμανόφωνους πληθυσμούς. Η γλώσσα της Σορβικής άνθισε στην περιοχή. Τον 17ο αιώνα μάλιστα η γλώσσα της Άνω Σορβικής ξεπέρασε τους 300.000 ομιλητές. Η παλαιότερη γραπτή ένδειξη της Άνω Σορβικής βρίσκεται στο μνημείο του "*Burger Eydt Wendisch"* στο Μπάουτζεν που χρονολογείται το 1532.

## Η Άνω Σορβική στη Γερμανία
Σήμερα υπολογίζεται ότι υπάρχουν 20.000 με 25.000 ομιλητές των Άνω Σορβικών στην ευρύτερη περιοχή της Γερμανίας, αλλά οι περισσότεροι από αυτούς μένουν στη Σαξονία, και κυρίως στην περιοχή του Μπάουτσεν. Το επίκεντρο της γλώσσας είναι στο χωριό Κρόστβιτς και στις γύρω περιοχές, όπου τα Άνω Σορβικά είναι η κύρια ομιλούσα γλώσσα.

## Φωνολογία

### Φωνήεντα
Τα φωνήεντα στα Άνω Σορβικά είναι τα ίδια με αυτά των Κάτω Σορβικών.  Επίσης μοιάζουν πολύ με αυτά των Σλοβένικων. 

*

### Σύμφωνα

## Παραπομπές


## Εξωτερικοί σύνδεσμοι
* 

Α
Κατάλογος ηφαιστείων στην Αλγερία

Ακολουθεί **κατάλογος [[ηφαίστειο|ηφαιστείων]] στην [[Αλγερία]]**.

## Δείτε επίσης
* Γεωγραφία της Αλγερίας

## Παραπομπές


*
Ηφαιστεια
Λουίζα Ολλανδίνα του Παλατινάτου

H **Λουίζα Ολλανδίνα** (γερμ. *Louise Hollandine von Pfalz von Wittelsbach*, 18 Απριλίου 1622 - 11 Φεβρουαρίου 1709) από τον Οίκο του Βίττελσμπαχ ήταν κόρη του εκλέκτορα του Παλατινάτου & βασιλιά της Βοημίας. Ήταν ποιήτρια και έγινε ηγουμένη στο Αββαείο Μωμπισσόν.

## Βιογραφία
Ήταν η δεύτερη κόρη του Φρειδερίκου Ε΄ του Παλατινάτου & βασιλιά της Βοημίας και της Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας.

Γεννήθηκε στην Ολλανδία, καθώς τότε οι γονείς της ζούσαν στη Χάγη. Ήταν εξόριστοι, έχοντας χάσει το Παλατινάτο και τη Βοημία. Ο Φρειδερίκος Ε΄ ήταν γιος της Λουίζας Ιουλιάνας του Νάσσαου-Οράγγης και οι θείοι του τον είχαν προστατεύσει εκεί, έτσι έδωσε το όνομα *Ολλανδίνα* στην κόρη του από ευγνωμοσύνη προς αυτούς.

Η Λουίζα Ολλανδίνα σπούδασε στο Λέιντεν στη βασιλική Αυλή. Αναφέρεται ότι άρχισε μαθήματα ζωγραφικής στην ηλικία των έξι ετών και έγινε αφοσιωμένη ζωγράφος. Διδάχθηκε σύμφωνα με την Καλβινιστική παράδοση, κατά την Κατήχηση της Χαϊδελβέργης.

### Η μεταστροφή στον Καθολικισμό
Για άγνωστους λόγους, και προς απογοήτευση της Προτεσταντικής οικογένειάς της, το 1657 διέφυγε στη Γαλλία με τη βοήθεια τη Ερριέττας Μαρίας της Γαλλίας, συζύγου του θείου της Καρόλου Α΄ της Αγγλίας, και μεταστράφηκε στον Καθολικισμό. Το 1659 έγινε δόκιμη και το 1660 μοναχή στο Κιστερκιανό Αββαείο Μωμπισσόν. Με την υποστήριξη του Λουδοβίκου ΙΔ΄ της Γαλλίας έγινε ηγουμένη του Μωμπισσόν το 1664. Η μητέρα της Ελισάβετ προσπάθησε να τη συλλάβει και να την φέρει πίσω· η μεταστροφή της κόρης της προκάλεσε εχθρότητα για όλη τη ζωή της. Η Λουιζα Ολλανδίνα είναι το μόνο τέκνο της Ελισάβετ, που έμεινε έξω από τη διαθήκη της. Ο αδελφός της Εδουάρδος υποστήριξε τη μεταστροφή της, καθώς είχε γίνει και εκείνος Καθολικός και ζούσε επίσης στη Γαλλία.

## Πρόγονοι





## Πηγές
* Kelly, Amy Eloise (21 December 2016). "Louise Hollandine of the Palatinate: princess, artist and Abbess". History of Royal Women. Retrieved 29 February 2020.

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες τoυ Παλατινάτου
Λουίζα Μαρία του Παλατινάτου

H **Λουίζα Μαρία** (γερμ. *Louise Marie von Pfalz von Wittelsbach*, 23 Ιουλίου 1647 - 11 Μαρτίου 1679) από τον Οίκο του Βίττελσμπαχ ήταν κόρη του Δούκα του Παλατινάτου-Ζίμμερν και με τον γόμο της έγινε πριγκίπισσα του Ζαλμ.

## Βιογραφία
Ήταν η πρώτη κόρη του Εδουάρδου του Παλατινάτου-Ζίμμερν και της Άννα Γκοντζάγκα, κόρης του Καρόλου Α΄ της Μάντουα.

Καθώς αυτή και η οικογένειά της ήταν καθολικοί, αποκλείστηκαν από τη διαδοχή του αγγλικού θρόνου. Μάλλον έλαβε το όνομά της από τη θεία της Μαρία Λουίζα Γκοντζάγκα, σύζυγο δύο βασιλέων της Πολωνίας-Λιθουανίας. Ο πατέρας της δεν είχε περιοχή να εξουσιάζει, έτσι έγινε στρατηγός και ναύαρχος της Αγγλίας. 

## Οικογένεια
Παντρεύτηκε το 1671 τον Κάρολο Θεόδωρο του Ζαλμ και είχε τέκνα:
* Λουίζα Απολλωνία (1667-1678).
*Λουίζα (1672-1678)
*Λουδοβίκος Όθων (1674-1738), πρίγκιπας του Ζαλμ.
** Χριστίνα Άννα (1707-1775), παντρεύτηκε τον Ιωσήφ της Έσσης-Ρότενμπουργκ.
* Ελεονώρα Χριστίνα (1678-1737), παντρεύτηκε τον Κορράδο Αλβέρτο του Ούρσελ & Χόμποκεν.

## Πηγές
* http://www.thepeerage.com/p4614.htm#i46135

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες τoυ Παλατινάτου
Δωροθέα του Παλατινάτου-Ζίμμερν

H **Δωροθέα**, γερμ. Dorothea von Pfalz-Simmern von Wittelsbach (6 Ιανουαρίου 1581 - 18 Σεπτεμβρίου 1631) από τον Οίκο του Βίττελσμπαχ ήταν κόρη του πρίγκιπα του Παλατινάτου-Ζίμμερν-Λάουτερν και με τον γάμο της έγινε πριγκίπισσα του Άνχαλτ-Ντέσσαου.

## Βιογραφία
Ήταν το μόνο (επιζόν) τέκνο του Ιωάννη-Καζιμίρ πρίγκιπα του Παλατινάτου-Ζίμμερν-Λάουτερν και της Ελισάβετ των Βέττιν, κόρης του Αυγούστου εκλέκτορα της Σαξονίας.

## Οικογένεια
Παντρεύτηκε το 1595 τον Ιωάννη-Γεώργιο Α΄ πρίγκιπα του Άνχαλτ-Ντέσσαου και είχε τέκνα:
* Ιωάννης-Καζιμίρ 1596-1660, πρίγκιπας του Άνχαλτ-Ντεσάου.
* Άννα-Ελισάβετ 1598-1660, παντρεύτηκε τον Γουλιέλμο Ερρίκο κόμη του Μπέντχαϊμ-Στάινφουρτ (γιο του Άρνολτ Γ΄).
* Ελεονώρα-Δωροθέα 1602-1664, παντρεύτηκε τον Γουλιέλμο των Βέττιν δούκα της Σαξονίας-Βαϊμάρης.
* Σίβυλλα-Χριστίνα 1603-1686, παντρεύτηκε πρώτα τον Φίλιππο-Μαυρίκιο κόμη του Χανάου-Μύντσενμπερκ και μετά τον Φρειδερίκο-Καζιμίρ κόμη του Χανάου-Λίντενμπερκ.
* Γεώργιος-Αριβέρτος 1606-1643, πρίγκιπας του Άνχαλτ-Ντεσάου.
* Κουνιγκούντε-Γιουλιάνα 1608-1683, παντρεύτηκε τον Χέρμαν Δ΄ λάντγκραβο της Έσσης-Ρότενμπουργκ.
* Σουζάνα-Μαργαρίτα 1610-1663, παντρεύτηκε τον Ιωάννη-Φίλιππο κόμη του Χανάου-Λίχτενμπερκ.
* Ιωάννα-Δωροθέα 1612-1695, παντρεύτηκε τον Μαυρίκιο κόμη του Μπέντχαϊμ-Τέκλενμπουρκ.
* Εύα-Αικατερίνη 1613-1679.
* Φρειδερίκος-Μαυρίκιος 1600-1610 απεβ. 10 ετών, Ερρίκος-Βάλντεμαρ 1604-1606 απεβ. 2 ετών.

## Πηγές
* Johann C. Hönicke: Urkundliche Merkwürdigkeiten aus der Herzogl. Schloß- und Stadtkirche zu St. Maria in Dessau, besonders das Anhaltische Fürstenhaus betreffend, Fritsche, 1833, p. 95 ff
* Dieter Merzbacher, Klaus Conermann and Gabriele Ball: Briefe der Fruchtbringenden Gesellschaft und Beilagen, Niemeyer, 2003, p. 162
* Bernhard Joseph Schleiss: Familienkalender des Durchl. Erzhauses Pfalz-Wittelsbach für das doppelte Jubel- und Schaltjahr 1792, 1792, p. 39 Online

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Ριχάρδις της Βαυαρίας

H **Ριχάρδις**, γερμ. Richardis von Bayern von Wittelsbach (1173 - 1231) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε κόμισσα του Χέλρε.

## Βιογραφία
Ήταν η τέταρτη κόρη του Όθωνα Α΄ δούκα της Βαυαρίας και της Αγνής, κόρης του Λουδοβίκου Α΄ κόμη του Λόον.

## Οικογένεια
Παντρεύτηκε το 1186 τον Όθωνα Α΄ των Βάσενμπεργκ κόμη του Χέλρε και είχε τέκνα:
* Ερρίκος απεβ. 1198.
* Γκεράρδος Γ΄ 118-1229, κόμης του Χέλρε.
* Αδελαΐδα π.1182-1218, παντρεύτηκε τον Γουλιέλμο Α΄ κόμη της Ολλανδίας.
* Όθων Α΄ 1194-1215, επίσκοπος της Ουτρέχτης.
* Ίρμγκαρντ, παντρεύτηκε τον Αδόλφο Α΄ κόμη του Λα Μαρκ.
* Μαργαρίτα, παντρεύτηκε τον Λοθάριο Γ΄ κόμη του Χόχστατ.
* Ματθίλδη απεβ. 1247, παντρεύτηκε τον Ερρίκο Β΄ κόμη του Νασσάου.

## Πρόγονοι




## Πηγές
* Chronologia Johannes de Beke 61, p. 141.

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Αλέξανδρος Χρυσάφης

Ο **Αλέξανδρος Χρυσάφης** (Σέρρες, 15 Νοεμβρίου 1962) είναι Έλληνας πολιτικός, επικεφαλής της αξιωματικής αντιπολίτευσης των Σερρών από το 2024. Προηγουμένως, υπηρέτησε ως Δήμαρχος Σερρών το διάστημα 2019-2023. Διατελεί επιπρόσθετα, μέλος της Επιτροπής Συγχρηματοδοτούμενων Προγραμμάτων της ΚΕΔΕ, καθώς και μέλος της γενικής συνέλευσής της.

## Πολιτική

Έχει συμμετάσχει ως υποψήφιος βουλευτής με την Νέα Δημοκρατία στις βουλευτικές εκλογές του 2007 και του 2009. Την περίοδο 2002-2006 διετέλεσε πρόεδρος του Επιμελητηρίου Σερρών. Κατά τις δημοτικές εκλογές του 2019 εξελέγη Δήμαρχος Σερρών, κυριαρχώντας του Στέφανου Φωτιάδη στον δεύτερο γύρο των εκλογών με ποσοστό 58,03%. Η παράταξή του, η «Συμμαχία Σερραίων», ηττήθηκε στις δημοτικές εκλογές του 2023 λαμβάνοντας το 47,75% των ψήφων, διάφορα 37 ψήφων από την επικρατούσα παράταξη «ΕΝΤΟΣ» της Βαρβάρας Μητλιάγκα.

## Παραπομπές


Κατηγορία:Δήμαρχοι Σερρών
Κατηγορία:Δημοτικοί Σύμβουλοι Σερρών
Σοφία του Βίττελσμπαχ

H **Σοφία**, γερμ. Sophia von Bayern von Wittelsbach (1170 - 1238) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε λαντγκραβίνα της Θουριγγίας.

## Βιογραφία
Ήταν η έβδομη κόρη του Όθωνα Α΄ της Βαυαρίας και της Αγνής του Λουν, κόρης του Λουδοβίκου Α΄ κόμη του Λόον.

## Οικογένεια
Παντρεύτηκε το 1196 τον Χέρμαν Α΄ των Λουδοβικιδών λάντγκραβο της Θουριγγίας και είχε τέκνα;
* Ίμγκαρντ γενν. 1197, παντρεύτηκε τον Ερρίκο Α΄ κόμη του Άνχαλτ.
* Λουδοβίκος Δ΄ 1200-1227, λάντγκραβος της Θυριγγίας.
* Χέρμαν 1202-1216.
* Κόνραντ π.1206-1240, 5ος μεγάλος Μάγιστρος των Τευτόνων ιπποτών.
* Ερρίκος-Ράσπε 1204-1247, λάντγκραβος της Θουριγγίας.
* Αγνή, παντρεύτηκε πρώτα τον Ερρίκο των Μπάμπενμπεργκ τον *Βέβηλο* (γιο του Λεοπόλδου Δ΄ δούκα της Αυστρίας) και μετά τον Αλβέρτο Α΄ των Ασκάνια δούκα της Σαξονίας.

## Πρόγονοι





## Πηγές
* hisholm, Hugh, ed. (1911). "Hermann I.". Encyclopædia Britannica. 13 (11th ed.). Cambridge University Press. p. 366.

Κατηγορία:Οίκος του Βίττελσμπαχ
Κλάρα Τοττ

H **Κλάρα**, γερμ. Clara Tott/Tettingen ή Dett/Dettin/Dettingen (π.1440 - 1520) από τον Οίκο Τοττ ήταν η σύζυγος του Φρειδερίκου Α΄ εκλέκτορα του Παλατινάτου.

## Βιογραφία
Ήταν κόρη του Γκέρχαρτ Τοττ, που εργαζόταν για το συμβούλιο της πόλης του Άουγκσμπουργκ. Η Κλάρα έγινε κυρία των τιμών της Άννας (1420-1474), δεύτερης συζύγου του Αλβέρτο Γ΄ δούκα της Βαυαρίας. Στην Αυλή του Μονάχου εργαζόταν ως τραγουδίστρια. 

Το 1459 ξεκίνησε μία σχέση με τον Φρειδερίκο Α΄ και απέκτησαν δύο γιους. Αυτοί στα έγγραφα αναφέρονται νόμιμοι, δεν είναι όμως σαφές πότε παντρεύτηκαν οι γονείς τους. Μερικές πηγές λένε ότι ο γάμος έγινε το 1462. Όπως και να έχει, ο γάμος ήταν μυστικός ως το 1472, όταν ο πρώτος γιος Φρειδερίκος θέλησε μία θέση στον Σύλλογο του καθεδρικού του Σπάυερ και του Βορμς, και έπρεπε να αποδείξει την καταγωγή του χωρίς αμφιβολίες. Το 1470 ο Φίλιππος εκλέκτορας του Παλατινάτου, είχε ελευθερώσει τον θείο του Φρειδερίκο Α΄ από την υπόσχεση να μη νυμφευτεί· ωστόσο -για λόγους πολιτικής- η όλη κατάσταση κρατήθηκε μυστική.

## Οικογένεια
Παντρεύτηκε μυστικά το 1462 τον Φρειδερίκο Α΄ των Βίττελσμπαχ εκλέκτορα του Παλατινάτου και είχε τέκνα:
* Λουδοβίκος Α΄ 1463-1524, κόμης του Λόβενσταϊν. Η 11ης γενιάς απόγονός του Αδελαΐδα του Λόβενσταϊν-Βέρτχαϊμ-Ρόζενμπεργκ παντρεύτηκε τον Μιχαήλ Α΄ της Πορτογαλίας.
* Φρειδερίκος 1461-1474, απεβ. 13 ετών.

## Πηγές
* Marita A. Panzer and Elisabeth Plössl: Bavarias Töchter: Frauenporträts aus fünf Jahrhunderten, F. Pustet, 1997, p. 60, Online
* Carl von Rotteck: Das Staats-Lexikon", 1847; zu den Familienverhältnissen und Nachkommen Kurfürst Friedrich des Siegreichen, Online

## Αναφορές σε πηγές


Κατηγορία:Οίκος του Βίττελσμπαχ
Κατηγορία:Γερμανοί ευγενείς
Κατηγορία:Κυρίες Επί Των Τιμών
Μεγάλη Δούκισσα Μαρία Κυρίλλοβνα της Ρωσίας

Η **Μαρία Κυρίλλοβνα** (ρωσ. *Мария Кирилловна Романова/ Mariya Kirillovna Romanova*, 2 Φεβρουαρίου 1907 - 25 Οκτωβρίου 1951) του Οίκου των Ρομανώφ ήταν μεγάλη δούκισσα της Ρωσίας και με το γάμο της έγινε πριγκίπισσα του Λάινινγκεν.

## Βιογραφία
Γεννήθηκε στις 2 Φεβρουαρίου 1907 στο Κοβούργο, στο Δουκάτο της Σαξονίας-Κοβούργου-Γόθας (πλέον στη Βαυαρίας), και ήταν το πρώτο παιδί και η πρώτη κόρη του Μεγάλου Δούκα Κυρίλλου Βλαδιμήροβιτς της Ρωσίας και της Βικτωρίας Μελίτης της Σαξονίας-Κοβούργου-Γόθας (''Βικτωρίας Φεοντόροβνας''). Μέσω της μητέρας της ήταν δισέγγονη της Βικτωρίας του Ηνωμένου Βασιλείου.

Περιγραφόταν ως ντροπαλή και χαλαρή, μελαχρινή με σκούρα μάτια πήρε από τη μητρική γιαγιά της, Μεγάλη Δούκισσα Μαρία Αλεξάνδροβνα της Ρωσίας, με φαρδύ, στρογγυλό πρόσωπο και την τάση να είναι υπέρβαρη και να φαίνεται μεγαλύτερη από την πραγματική της ηλικία όταν ήταν ακόμα έφηβη.

Το 1921, όταν ήταν δεκαπέντε ετών, η «επιπόλαιη» Μαρία επισκέφθηκε τη θεία της, βασίλισσα Μαρία της Ρουμανίας, και φλέρταρε με το γαμπρό μιας κυρίας επί των τιμών στη ρουμανική Αυλή. Η δεκαπεντάχρονη ξαδέρφη της, Ιλεάνα, διέδωσε τις φήμες σχετικά με το φλερτ όταν η Μαρία επέστρεψε στο σπίτι της, με αποτέλεσμα τις τεταμένες σχέσεις μεταξύ της βασίλισσας Μαρίας της Ρουμανίας και της μητέρας της Μαρίας. Εν τέλει, η ένταση εξομαλύνθηκε.

Στις 24 Φεβρουαρίου 1925, η Μαρία αρραβωνιάστηκε το Φρειδερίκο *Κάρολο* Εδουάρδο Έρβιν, 6ο Πρίγκιπα του Λάινινγκεν, και παντρεύτηκαν στις 25 Νοεμβρίου 1925. Απέκτησαν επτά παιδιά:
*τον *Έμιχ Κύριλλο* Φερδινάνδο Χέρμαν (1926 - 1992), παντρεύτηκε την Αϊλίκα του Ολδεμβούργου. Απέκτησαν 4 παιδιά.
*τον *Κάρολο* Βλαδίμηρο Ερνέστο Ερρίκο (1928 - 1990), παντρεύτηκε τη Μαρία Λουίζα της Βουλγαρίας. Απέκτησαν 2 παιδιά.
*την *Κύρα* Μελίτη Θεοδώρα Μαρία Βικτωρία Αλεξάνδρα (1930 - 2006), παντρεύτηκε τον Ανδρέα της Γιουγκοσλαβίας. Απέκτησαν 3 παιδιά.
*τη Μαργαρίτα (1932 - 1994), παντρεύτηκε το Φρειδερίκο Γουλιέλμο του Χοεντσόλλερν. Απέκτησαν 3 παιδιά.
*τη *Ματθίλδη* Αλεξάνδρα (1936 - 2021), παντρεύτηκε τον Καρλ Άντον Μπάουσερ. Απέκτησαν 3 παιδιά.
*το *Φρειδερίκο Γουλιέλμο* Βερθόλδο (1938 - 1999), παντρεύτηκε πρώτα την Κάριν Γκες και έπειτα τη Χέλγκα Έσενμπαχερ.
*τον *Πέτρο* Βίκτωρα (1942 - 1943).

Η μητέρα της ήταν παρούσα σε όλες τις γεννήσεις των παιδιών της Μαρίας. Ο σύζυγός της αναγκάστηκε να προσχωρήσει στο γερμανικό στρατό και αιχμαλωτίστηκε από τους Σοβιετικούς στο τέλος του Β΄ Παγκοσμίου Πολέμου, ο οποίος πέθανε από την πείνα σε ρωσικό στρατόπεδο συγκέντρωσης το 1946.

Πέθανε από καρδιακή προσβολή στις 25 Οκτωβρίου 1951 στη Μαδρίτη σε ηλικία 44 ετών.

## Παραπομπές
*Michael John Sullivan, *A Fatal Passion: The Story of the Uncrowned Last Empress of Russia,* Random House, 1997, 
*Paul Theroff, An Online Gotha, genealogy of the princely family of Leiningen
*John Van der Kiste, *Princess Victoria Melita*, Sutton Publishing, 1991, 
*Mariya Kirillovna, a thread with photos and information about Grand Duchess Maria at AlexanderPalace.org


Κατηγορία:Οίκος Ρομάνοφ
Κατηγορία:Ρώσοι ευγενείς
Κατηγορία:Γερμανοί ευγενείς
Κατηγορία:Μεγάλες Δούκισσες της Ρωσίας
Κατηγορία:Πριγκίπισσες της Γερμανίας
Zoey 101

Το **Zoey 101** είναι μια κωμικο-δραματική σειρά του Νταν Σνάιντερ, που προβλήθηκε στο Nickelodeon από τις 9 Ιανουαρίου 2005 μέχρι τις 2 Μαίου 2008. Πρωταγωνιστούν οι Τζέιμι Λιν Σπίαρς, Πόουλ Μπάτσερ, Σιν Φλάιν, Κριστίν Χερρέρα, Κρίστοφερ Μέισι, Αλέξα Νίκολας, Έριν Σέιντερς, Μάθιου Άντεργουντ, Βικτόρια Τζάστις & Όστιν Μπάτλερ.

Η σειρά επικεντρώνεται στις ζωές της Zoey Brooks (Jamie Lynn Spears), του αδελφού της Dustin (Paul Butcher) και των φίλων της καθώς φοιτούν στην Pacific Coast Academy (PCA), ένα φανταστικό οικοτροφείο στη Νότια Καλιφόρνια. Αρχικά γυρίστηκε στο Πανεπιστήμιο Pepperdine στο Μαλιμπού της Καλιφόρνια και στη συνέχεια στα στάδια στη Βαλένθια της Καλιφόρνια ξεκινώντας από την σεζόν 3. Προτάθηκε για το "Καλύτερο Παιδικό Πρόγραμμα" Emmy το 2005. Το Zoey 101 ήταν η πιο ακριβή παραγωγή ποτέ για μια σειρά Nickelodeon, καθώς γυρίστηκε πλήρως σε τοποθεσία στο Malibu της Καλιφόρνια. 

## Υπόθεση
Η σειρά επικεντρώνεται γύρω από την Zoey Brooks καθώς εγγράφεται στην ακαδημία Pacific Coast Academy, ένα πρώην σχολείο αρρένων. Σε όλη τη σειρά, η Zoey και οι φίλοι της περιηγούνται στη ζωή ως έφηβοι σε οικοτροφείο. Καθώς η σειρά εξελίσσεται, η ομάδα φίλων μεγαλώνει πιο κοντά.

Κατηγορία:Αμερικανικές τηλεοπτικές σειρές
Κατηγορία:Σειρές του Nickelodeon
Εκκλησία του Σαν Φέρμο (Κρένταρο)

Η **Εκκλησία του Σαν Φέρμο στο Κρένταρο** (**Chiesa di San Fermo a Credaro**) είναι εκκλησία ρωμανικού ρυθμού για την οποία οι πρώτες αναφορές ανάγονται στο 8ο με 9ο αιώνα. 

Βρίσκεται στη Λομβαρδία, στη βόρεια Ιταλία και ανήκει στην Επισκοπή του Μπέργκαμο. 

## Περιγραφή της εκκλησίας
Η εκκλησία έχει ένα κλίτος και πολυγωνική αψίδα. Στο χώρο του ιερού κατά τη διάρκεια εργασιών αποκατάστασης, το 1996, ήρθαν στο φως τα θεμέλια παλαιότερης διπλής αψίδας. Στο εσωτερικό του ναού διασώζονται σε όχι καλή κατάσταση μερικές νωπογραφίες μια εκ των οποίων απεικονίζει έναν άγγελο. Το δάπεδο είναι φτιαγμένο με κεραμικά πλακάκια. 

Χαρακτηριστικό του ναού του Σαν Φέρμο στο Κρένταρο, είναι ότι το καμπαναριό, που έχει 16 μ. ύψος, βρίσκεται στη μέση της πρόσοψης του κτίσματος, πράγμα σπάνιο σε ναούς στην Ιταλία. Δεξιά του καμπαναριού βρίσκεται η είσοδος της εκκλησίας. Αρχικά η είσοδος βρισκόταν στη βάση του καμπαναριού αλλά αργότερα το άνοιγμα χτίστηκε, διακρίνεται όμως ακόμα και σήμερα το σημείο στο οποίο βρισκόταν. Στο μέσο περίπου του καμπαναριού υπάρχουν πολεμίστρες ενώ ψηλότερα υπάρχουν τρεις σειρές από διπλά ανοίγματα σε κάθε πλευρά, που είναι ημικυκλικά στο πάνω μέρος τους και στηρίζονται σε λεπτό κίονα. Η ύπαρξη των πολεμίστρων μπορεί να σημαίνει ότι το καμπαναριό χρησιμοποιούνταν για τον έγκαιρο εντοπισμό κινδύνων για την περιοχή και για την άμυνα των κατοίκων.

## Παραπομπές


Κατηγορία:Εκκλησίες στην Ιταλία
Κατηγορία:Κτίρια και κατασκευές στη Λομβαρδία
Γκιουλσούν Σαγλαμέρ

Η **Γκιουλσούν Σαγλαμέρ** (τουρκικά: Gülsün Sağlamer, γεννηθείσα το 1945) είναι Τούρκισσα ακαδημαϊκός. Είναι η τρίτη γυναίκα πρύτανης πανεπιστημίου στην ιστορία της Τουρκίας.

## Ζωή
Η Σαγλαμέρ γεννήθηκε το 1945 στην Τραπεζούντα. Ολοκλήρωσε την πρωτοβάθμια και δευτεροβάθμια εκπαίδευση της στην γενέτειρά της. Σπούδασε αρχιτεκτονική στο Τεχνικό Πανεπιστήμιο της Κωνσταντινούπολης. Το 1975-1976 η Σαγλαμέρ πραγματοποίησε τις μεταδιδακτορικές σπουδές στο Κέντρο Μάρτιν του τμήματος Αρχιτεκτονικής του Πανεπιστημίου του Κέιμπριτζ του Ηνωμένου Βασιλείου.

Μετά την ολοκλήρωση των μεταπτυχιακών της σπουδών επέστρεψε στην Κωνσταντινούπολη. Έγινε αναπληρώτρια καθηγήτρια το 1978 και το 1988 έγινε καθηγήτρια στο Τεχνικό Πανεπιστήμιο της Κωνσταντινούπολης. Από το 1993 έως το 1995 ήταν επισκέπτρια καθηγήτρια στο Πανεπιστήμιο Κουίνς του Μπέλφαστ (Βόρεια Ιρλανδία).

Από το 1996 έως το 2004 ήταν η πρύτανης του Τεχνικού Πανεπιστημίου της Κωνσταντινούπολης. Είναι η πρόεδρος του Ευρωπαϊκού Συλλόγου Γυναικών Πρυτάνων. Από το 2005 έως το 2009 ήταν μέλος του διοικητικού συμβουλίου του Ευρωπαϊκού Συλλόγου Πανεπιστημίων. Αργότερα εξελέγη μέλος του διοικητικού συμβουλίου του ιδρύματος στο Πανεπιστήμιο Καντίρ Χας. Επίσης, εξελέγη πρόεδρος του Συμβουλίου για τη Τεχνολογία και τα Τεχνοπάρκα στη Τουρκία. Είναι μέλος του ακαδημαϊκού συμβουλίου διαιτητών του περιοδικού Open House International.

Η Σαγλαμέρ είναι μια από τις τρεις τουρκάλες ακαδημαϊκούς που αναφέρονται στο βιβλίο *Women Scientists: Reflections, Challenges and Breaking Boundaries* (μετάφραση: Γυναίκες επιστήμονες: Αντανακλάσεις, Προκλήσεις και Σπάζοντας τα σύνορα) της Μάγκντολνα Χαργκιτάι. Το βιβλίο δημοσιεύτηκε στην Οξφόρδη.

## Παραπομπές


Κατηγορία:Τούρκοι πανεπιστημιακοί
Κατηγορία:Τούρκοι εκπαιδευτικοί
Σουρεγιά Αγαόγλου

Η **Σουρεγιά Αγαόγλου** (τουρκικά: Süreyya Ağaoğlu, γεν. στη Σούσα το 1903 &#x2013; 29 Δεκεμβρίου 1989, Κωνσταντινούπολη) ήταν τουρκοαζέρα συγγραφέας και νομικός. Ήταν η πρώτη γυναίκα δικηγόρος στην ιστορία της Τουρκίας.

## Πρώτα χρόνια και εκπαίδευση
Η Αγαόγλου ήταν η κόρη του Αχμέτ Αγαόγλου, γνωστού Αζέρου και αργότερα Τούρκου πολιτικού των αρχών του 20ού αιώνα. Μετά την πτώση της Λαϊκής Δημοκρατίας του Αζερμπαϊτζάν το 1920, οι Αγαόγλου μετακόμισαν στην Τουρκία, όπου η Σουρεγιά εγγράφηκε στο τμήμα νομικής του Πανεπιστημίου της Κωνσταντινούπολης.

## Σταδιοδρομία
Μετά την αποφοίτηση της, η Αγαόγλου άσκησε το επάγγελμα του δικηγόρου από το 1927 έως τον θάνατό της τον Δεκέμβριο του 1989. Κάποτε εργάστηκε ως βοηθός καθηγήτρια του καθηγητή Σβαρτς. Έχει γράψει τα βιβλία Τι είδα στο Λονδίνο (*Londra'da Gördüklerim*) και Μια Ζωή Έχει Περάσει Όπως Αυτή (*Bir Hayat Böyle Geçti*). Στο δεύτερο βιβλίο της συζήτησε διάφορα νομικά θέματα και έγραψε βιογραφικές πληροφορίες για τον πατέρα της.

## Θάνατος
Η Σουρεγιά Αγαόγλου πέθανε από εγκεφαλικό επεισόδιο το 1989.

## Παραπομπές


## Εξωτερικοί σύνδεσμοι

* Βάση δεδομένων "Ποιος είναι ποιος" ''Βιογραφία της Σουρεγιά Αγαόγλου'' (στα τουρκικά)

Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης